**Dušu telpu remonts Altonavas ielā 11A, Rīgā**

DARBA UZDEVUMS

1. **Ievads**

VAS “Latvijas dzelzceļš” (turpmāk - Pasūtītājs) Altonavas ielā 11A, Rīgā pieder Mehānisko darbnīcu ēka (būves kad. apzīmējums 01000552034008), kur 2.stāvā atrodas darbinieku dušas telpas.

Dušas telpas ekspluatācijas laikā ir nolietojušās. Iepriekšējā remonta laikā nav ievēroti grīdas slīpumi, nav izveidots traps un ūdens krājas peļķē pie durvīm. Sienu flīzējums pamatā ir labs, ar atsevišķām bojātām flīzēm. 1.rindas līmenī flīzēm ir mitruma/pelējuma pēdas, tāpat no mitruma ir bojāti telpas iekārtie griesti. Dušā jāmaina dušas klausules un ūdens maisītāji. Jāmaina dušas atdalošo starpsienu konstrukcija. Radiatori ir aprūsējuši.

Dušas priekštelpā ir neverams PVC konstrukcijas logs, līdz ar to nav iespējama dabīgā vēdināšana. Viena no izlietnēm ir bojāta, ūdens un kanalizācijas caurules ir nolietojušās, tās un izlietņu ūdens maisītāji ir jānomaina. Veļas mašīnas ūdens notece nav pievienota pie kanalizācijas caurules, jāpievieno. Iekārtie griesti ir pietiekami labā tehniskā stāvoklī, taču jāpārflīzē sienas un flīzējums jāveido par kārtu augstāk. Jāpārbauda un jāiztīra kanalizācijas notekcaurules, tāpat jāpārbauda ventilācijas pievadi un nepieciešamības gadījumā jāatjauno. Durvis no dušas uz priekštelpu iestrēgst, pēc grīdu flīzēšanas tās jāpieregulē.

1. **Mērķis**
	1. Novērst telpu, līdz ar to arī ēkas bojāšanos;
	2. nodrošināt Ministru kabineta 2009.gada 28.aprīļa noteikumu Nr.359 “Darba aizsardzības prasības darba vietā” prasības un riska mazināšanu darba vietā;
	3. Atjaunot telpu tehnisko stāvokli un vizuālo izskatu;
	4. Veikt dzelzceļa nekustamā īpašuma uzlabošanu, sakārtošanu un drošu ekspluatāciju.
2. **Darba uzdevums**

Veikt sekojošus būvdarbus:

|  |  |  |  |
| --- | --- | --- | --- |
| Nr.p.k. | Darba nosaukums | Mērvienība | Daudzums |
|  |
|   | **Priekštelpa, dušas telpa** |   |   |  |
| 1 | Grīdas flīžu demontāža | m2 | 20,00 |  |
| 2 | Sienu flīžu, tai skaitā logu ailēs, demontāža | m2 | 45,00 |  |
| 3 | Sienu flīžu, tai skaitā logu ailēs, flīzēšana (flīžu izmērs 0,20x0,30 m) | m2 | 68,00 |  |
| 4 | Sienas attīrīšana no krāsas, sagatavošana krāsošanai, krāsošana 2 kārtās ar emulsijas krāsu priekštelpā | m2 | 15,00 |  |
| 5 | Grīdu pamatnes sagatavošana flīzēšanai, trapa izveide, flīzēšana (pilns darbu cikls) (flīžu izmērs 0.30x0.30 m) | m2 | 20,00 |  |
| 6 | Grīdas hidroizolācijas slāņa ieklāšana | m2 | 20,0 |  |
| 7 | Hidroizolācijas pamatnes zem flīzēm ieklāšana dušu sienām | m2 | 13,00 |  |
| 8 | PVC iekārto griestu demontāža, montāža dušas telpā | m2 | 12,00 |  |
| 9 | Dušu starpsienu demontāža (3 dušas vietas), montāža no polikarbonāta (min 10 mm biezumā) alumīnija rāmī  | kompl. | 1 |  |
| 10 | Izlietnes ūdens maisītāja nomaiņa | kompl. | 1 |  |
| 11 | Saplīsušās izlietnes nomaiņa (pret analoga gabarīta jau esošajām, 60x50 mm) | kompl. | 1 |  |
| 12 | Izlietņu ūdens, kanalizācijas pievadu nomaiņa priekštelpā, veļasmašīnas pievienošana ŪK izvadiem | kompl. | 1 |  |
| 13 | Dušas klausuļu ar ūdens maisītājiem nomaiņa | kompl. | 3 |  |
| 14 | Durvju remonts, pieregulēšana | kompl. | 1 |  |
| 15 | Loga nomaiņa pret veramas PVC 2 pakešu konstrukcijas logu priekštelpā, loga ailes izmērs 0,535x1,62 m | kompl. | 1 |  |
| 16 | Ūdens noteku tīrīšana dušās un priekštelpā, sietiņu nomaiņa | obj. | 1 |  |
| 17 | Ventilācijas sistēmas tīrīšana, 2 ventilācijas restīšu nomaiņa | obj. | 1 |  |
| 18 | Gaismas ķermeņu nomaiņa (Bra tipa, mitrumizturīgi), spuldžu nomaiņa uz LED spuldzēm | gab. | 3 |  |
| 19 | Radiatora nomaiņa dušas telpā (atbilstoši apsildāmai platībai, alumīnija ADR 600 vai analogi nerūsējoši izmantošanai mitrās telpās) | gab. | 1 |  |
| 20 | Piespiedu ventilatora nomaiņa dušas telpā un priekštelpā  | gab. | 2 |  |
| 21 | Būvgružu novākšana, telpu iztīrīšana pēc remonta | obj. | 1 |  |

Būvdarbus veikt atbilstoši Būvniecības likumam, Ministru kabineta 2014.gada 19.augusta noteikumiem Nr.500 “Vispārīgie būvnoteikumi”, LBN 201-15 ”Būvju ugunsdrošība” un citiem normatīvo aktu prasībām. Pirms flīzēšanas darbiem ar pasūtītāju saskaņot krāsu toņus.

 Visi būvdarbi tiek veikti ievērojot tehnoloģisko procesus, tiek kompleksi risināti un netiek dalīti. Slēpto darbu gadījumā veikt foto fiksāciju.

 Būvdarbu gaitā, ja būvdarbu apjomi pamatoti palielinās vai samazinās, tiek sastādīts un abpusēji parakstīts Darba apjomu izmaiņu akts, saglabājot piedāvājumā iesniegtās m2 izmaksas. Objekta apsekošana uz vietas kopā ar Pasūtītāja pārstāvi obligāta.

1. **Rezultāts**
	1. Nodrošinātas Ministru kabineta 2009.gada 28.aprīļa noteikumu Nr.359 “Darba aizsardzības prasības darba vietā” prasības un riska mazināšanu darba vietā,
	2. Likvidētas bīstamas situācijas, novērsta ēkas bojāšanās un atjaunota telpu tehniskais stāvoklis,
	3. Veikta dzelzceļa nekustamā īpašuma sakārtošana un droša ekspluatācija.
2. **Laiks un resursi**

Darbs par šī darba uzdevuma izpildi tiks veikts uz līguma pamata, kuru noslēgs pasūtītājs - LDz un darba izpildītājs, kas ir atbildīgs par darba uzdevuma 3.punkta sekmīgu un kvalitatīvu izpildi, apakšlīgumu slēgšanu un par konsultācijām ar jebkuru citu firmu, institūcijām vai ekspertiem.

Visus ar būvniecības ieceres izstrādāšanu saistītos izdevumus sedz Izpildītājs.

 Darbu izpildes termiņš: No līguma parakstīšanas dienas 45 dienas. Darbi organizējami, nodrošinot darbinieku iespēju izmantot vienu dušas kabīni.

 Būvdarbu garantijas laiks – 5 gadi.